Om lidt over en uge er der fest i gaden, når Copenhagen Pride paraden løber af stablen med mere end 40.000 deltagere.

I år har Copenhagen Pride valgt, at FSTB - Foreningen for Støtte til Transkønnede Børn skal gå forrest.

Når vi sætter FSTB til at gå forrest, så kommer de til at have hele paraden - os alle sammen - i ryggen. Lars Henriksen, der er forperson for Copenhagen Pride

Det skyldes, at der ifølge Kristeligt Dagblad har vist sig at være et politisk flertal for at tillade, at personer under 18 år kan foretage et juridisk kønsskifte. Flertallet består af Enhedslisten, De Radikale, Socialdemokratiet og Venstre.

Og det vil Copenhagen Pride gerne hylde og støtte FSTB's kamp:

- Når vi sætter FSTB til at gå forrest, så kommer de til at have hele paraden - os alle sammen - i

ryggen, og det er der en fin symbolik i, siger Lars Henriksen, der er forperson for Copenhagen Pride.

Læs også Pride med nyt tiltag: Vi vil ikke have stive polterabend-folk med

Ifølge Thomas K. Rasmussen, kommunikationschef ved Copenhagen Pride, har priden typisk taget beslutning om, hvilke organisationer, der skal gå forrest, ud fra nogle aktuelle politiske beslutninger, som man mener skal tages.

- Vi har i mange år har vi vejet med det transkønnede flag, og nu har vi lige pludselig et politisk flertal, og så vi vil have dem til at gå hele vejen, siger han til TV 2 Lorry.

Tidligere har Sabaah, der kæmper for at forbedre vilkårerne for LGBT+-personer med minoritetsbaggrund gået forrest i paraden.

Pride paraden finder sted den 17. august, og Copenhagen Pride forventer rekordmange deltagere.

Her ses FTSB ved Pride paraden i 2018. Foto: Tanya Randstoft

Stolt over anerkendelsen

Hos FSTB er man glade og stolte over den anerkendelse, det er, at få lov til at gå forrest ved Copenhagen Pride.

- En mulighed for juridisk kønsskifte vil give transkønnede børn og unge et bedre liv. Børn kan tidligt have en klar kønsidentitet, og det er vores erfaring, at børnenes kønsidentitet ikke ændrer sig med alderen, hvilket iøvrigt støttes af forskning, siger Marie Elisabet Lind-Thomsen,

forperson for FSTB i en pressemeddelelse.

Læs også Nu er København officielt værter: Kan blive danmarkshistoriens største event

I Norge har man siden 2016 tilladt børn , der er fyldt seks at foretage juridisk kønskifte.

FSTB mener ikke, at der der bør være en aldersgrænse.

Regeringen nedsatte sidste år et udvalg, der skal se på, om det bør være muligt for personer under 18 at få juridisk kønsskifte. Udvalget har endnu ikke afsluttet sit arbejde.